KIRJALLINEN KYSYMYS E-1047/00

esittäjä(t): Rosa Miguélez Ramos (PSE) komissiolle

(4. huhtikuuta 2000)

Aihe: Portugalin ja Ranskan välinen 3 000 tonnin sardellikiintiön siirtäminen

Kansainvälisen merentutkimusneuvoston (ICES) tieteellisessä vuosiraportissa suositeltiin jyrkkien toimien täytäntöön panemista tiettyjen lajien, muun muassa sardellin, säilymisen takaamiseksi ottaen huomioon, että kahtena viimeisenä vuotena niiden lisääntyminen ei ole ollut riittävän nopeaa. Tästä syystä raportissa suositeltiin sardellin pyynnin kieltämistä vuoden 2000 tammikuun ja kesäkuun väliseksi ajaksi.

Komission jäsen Fischler on ehdottanut neuvostolle kyseistä lajia koskevien suurimpien sallittujen saaliiden (TAC) ja kiintiöiden vähentämistä jopa 85 prosenttiin TAC:sta. Neuvoston päätös oli lopulta 51 % TAC:sta, mutta tiedonannon sisältämistä hälyttävistä tiedoista huolimatta ja komission tukemana neuvosto säilytti mahdollisuuden Portugalin ja Ranskan väliseen 3 000 tonnin kiintiön siirtoon.

Neuvostossa oli jo vuonna 1995 sovittu mahdollisesta näiden kahden maan välisestä 5 000 tonnin määrän siirtämisestä. Yhteisöjen tuomioistuin hylkäsi Espanjan tätä sopimusta koskevan kanteen lokakuussa 1999.

Sardellivaroja koskevasta vakavasta kriisistä johtuen Espanjan kalatalousala on nyt päättänyt esittää vetoomuksen joidenkin niiden alueiden hallitusten tuella, joille asianomaiset kalastuslaivastot ovat sijoittautuneet.

Mikä on komission kanta kalatalousalan yhteisöjen tuomioistuimelle esittämään kanteeseen neuvoston päätöksestä, jolla sallittiin Portugalin ja Ranskan välinen kiintiöiden siirtäminen?

Miten komissio suhtautuu tieteellisen komitean ehdotukseen, että ennen jokaisen rannikkokalastuskauden aloittamista jokin asiantuntijaryhmä arvioi kalavarat ja tämän arvion perusteella päätetään sardellin kalastuksen vuosikiintiöstä ja suurimmasta sallitusta saaliista?

Eikö komission mielestä kiintiön määrääminen kuudeksi kuukaudeksi haittaa alan tasapainoa ja siten myös pyyntivuoden asianmukaista suunnittelua?

Franz Fischlerin komission puolesta antama vastaus

(5. kesäkuuta 2000)

Komissio on sitä mieltä, että sardellikiintiön osan siirtäminen Portugalista Ranskalle yhteisön vesialueilla ja yhteisöön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2000 ja asetuksen (EY) N:o 66/98 muuttamisesta 17 päivänä joulukuuta 1999 annetun neuvoston asetuksen (EY) N:o 2742/1999(1) liitteessä I D Kansainvälisen merentutkimusneuvoston (ICES) osaston VIIIc ja IXa sardellikiintiötä koskevan alaviitteen 2 mukaisesti on erottamaton osa sardellikantojen hoitoa, ja se soveltuu yhteisön lainsäädäntöön ja periaatteisiin ja lisäksi se on hyvä perusta Ranskan ja Espanjan kalastusteollisuuden tarpeiden välisen kohtuullisen tasapainon saavuttamiseksi.

Tämän vuoksi komissio kanta asiassa T-54/00 Federación de Cofradías de Guipúzcoa vastaan neuvosto, jossa haastetaan mainittu siirto, on ollut toimenpidettä koskevan pyynnön esittäminen neuvoston puolesta.

Mitä tulee tieteellisen komitean ehdotukseen arvioida sardellikanta ennen kalastuskauden alkamista, minkä perusteella voidaan vuoden puolivälissä tehdä päätös suurimmista sallituista saaliista (TAC), komissio on jo hyväksynyt tämän lähestymistavan vuodelle 2000 ja se tarkastelee mahdollisuutta sen ottamiseksi kalavarojen hoitoa koskevaksi strategiaksi silloin, kun kannan havaitaan olevan vaarassa. Tieteellis-teknis-taloudelliselta kalastuskomitealta on pyydetty neuvoa tässä asiassa.

Komissio myöntää, että mainitun väliaikaisen TACin käyttöönotto, jota on tarkasteltava uudelleen tieteellisen arvioinnin perusteella vuoden kuluessa, saattaa aiheuttaa vaikeuksia kalastusteollisuudelle. Tämän vuoksi komissio aikoo varata tällaisen järjestelmän ainoastaan biologisessa vaarassa oleviin tapauksiin. Tavanomaisissa olosuhteissa suositaan perinteistä vuosittaisen TACin lähestymistapaa.

(1) EYVL L 341, 31.12.1999.